નાયબ મુખ્યમંત્રીશ્રીએ વધુમાં જણાવ્યું હતું કે મહેસાણા જિલ્લામાં સુજલામ્ સુફલામ્ જળ અભિયાનમાં ૨૦૯૦ જેટલા કામો થવાના છે. જેમાં લોકભાગીદારીથી, મનરેગા, ધામણી નદી પુન જીવીત કરવાની કામગીરી, પાણી પુરવઠા અને જળસંપત્તિ નિગમ દ્વારા એરવાલ્વના નિરીક્ષણની કામગીરી, નહેરોની મરામત જાળવણી, વન વિભાગ દ્વારા વન તલાવડી અને ચેકડેમ ડીસ્લીટીંગના અને નગરપાલિકા દ્વારા નહેરો, નદીઓની સફાઇ, વરસાદી પાણીના લાઇનની સફાઇના કામો હાથ ધરાશે.